Olaines novada pludmales futbola turnīrs

**NOLIKUMS**

1. **Mērķis**
   1. Popularizēt pludmales futbola spēli Olaines novada iedzīvotāju vidū.
   2. Noskaidrot Olaines novada 2019.gada sacensību čempionus un godalgoto vietu ieguvējus.
   3. Popularizēt aktīvu, sportisku dzīvesveidu.
2. **Vadība**
   1. Sacensības organizē Olaines sporta centrs sadarbībā ar futbola klubu “AFA Olaine”.
   2. Sacensību galvenais tiesnesis – Daniels, tel. 259142010.
3. **VIETA UN LAIKS**
   1. Turnīrs norisināsies **2019.gada 10.augustā,** “Uzvaras Līdumā” (Klīves karjeras), minifutbola laukumā.
   2. Turnīra sākums plkst. 11:00, reģistrēšanās turnīram no plkst. 10:00 – 10:45.
4. **Dalībnieki**
   1. Turnīrā drīkst piedalīties ikviens aktīva dzīvesveida piekritējs, kas ir vecāks par 14 (četrpadsmit) gadiem. Dalībniekiem, kuri nav sasnieguši 18 gadu vecumu ir neieciešama rakstiska vecāku atļauja par piedalīšanos turnīrā.
   2. Katrs dalībnieks var tikt pieteikts tikai vienā komandā, kā arī futbola sacensību laikā nav atļauts pāriet citas komandas sastāvā.
   3. Komandai jābūt tērptai vienādas krāsas numurētos kreklos.
   4. Komandā drīkst būt pieteikti 8 dalībnieki.
   5. Katrs dalībnieks pats atbild par savu veselības stāvokli un par tā atbilstību parakstās reģistrējoties sacensībām.
   6. Katrs dalībnieks individuāli atbild par sev piemērotu apģērba izvēli aukstā laikā un āra apstākļos.
   7. Komandas, kuras ir pieteikušas turnīram, automātiski apliecina to, ka ir iepazinušās ar turnīra Nolikumu.
   8. Par nepieteiktu dalībnieku piedalīšanos spēlē komandai tiek piešķirts zaudējums ar 0:5.
   9. Par nepieteikta dalībnieka piedalīšanos spēlē zem cita spēlētāja uzvārda, komandai tiek piešķirts zaudējums ar 0:5.
5. **norises kārtība**
   1. Sacensības notiks pēc starptautiskajiem pludmales futbola noteikumiem (FIFA BEACH SOCCER LAWS OF THE GAME).
   2. Laukumā vienlaicīgi spēlē 4 laukuma spēlētāji un vārtsargs, spēli var sākt ar trim spēlētajiem.
   3. Spēles laiks - nepārsniedz 18 minūtes (2x9 min.) un nevar būt mazāks par 12 minūtēm (2x6 min), lemj galvenais tiesnesis, vadoties pēc pieteikto komandu skaita.
   4. Turnīra galvenais tiesnesis nosaka spēļu sistēmu, vadoties pēc komandu skaita.
   5. Spēles notiek bez apaviem (atļautas speciālas zeķes vai elastīgās saites).
   6. Komandu vietu kārtību nosaka pēc izcīnīto punktu summas. Par uzvaru - 3p., par neizšķirtu - 1p., par zaudējumu - 0p.
   7. Vietu aprēķināšanai vienādu punktu summas gadījumā divām vai vairākām komandām, augstāku vietu ieņem tā komanda, kurai:
      * Labāks rādītājs savstarpējās spēlēs (punkti, vārtu starpība)
      * Vairāk uzvaru visās spēlēs,
      * Labāka iegūto uz zaudēto vārtu starpība visās spēlēs,
      * Lielāks vārtu guvums visās spēlēs.
      * Fair Play (dzeltenu/sarkanu kartiņu attiecība)
      * Vienādu punktu skaita gadījumā divām vai vairāk komandām 1.vietu nosaka papildus spēles.
6. **Disciplinārsodi**
   1. Ja spēlētājs saņem sarkano kartiņu (tiek noraidīts no laukuma par ļoti rupju spēli vai nopietno nesportisku uzvedību vai ir saņēmis divas dzeltenās kartiņas viena spēlē), viņam ir jāizlaiž nākamā spēle. Par otras sarkanās kartiņas saņemšanu posmā, spēlētājam ir jāizlaiž VISAS atlikušās spēles! Par kautiņa izraisīšanu, tiesneša vai organizatora aizskaršanu vai tīšu rupjību, spēlētājs saņem sarkano kartiņu un viņš var tikt diskvalificēts no turnīra.
   2. Par neierašanos uz spēli komandai tiek piešķirts zaudējums 0:5. **Par atkārtotu neierašanos uz spēli komanda tiek izslēgta no turnīra.**
   3. Par rupjiem disciplīnas pārkāpumiem (piemēram, par lamāšanos ar nepieklājīgiem vārdiem, vai žestu un izteicienu lietošana, par spļaušanu, tīšu speršanu spēlētājiem vai tiesnešiem, par draudēšanu tiesnesim vai spēlētājiem utt.) spēlētājam var tikt noteikta diskvalifikācija Par konkrēta lēmumā un soda piemērošanu izlemj galvenais tiesnesis.
   4. Spēlētāji, kuri ierodas uz spēli alkohola reibumā netiek pielaisti spēlei.
   5. **Spēles galvenā tiesneša lēmums ir pēdējais un netiek apstrīdēts.**
7. **Pieteikum**I
   1. Komandu iepriekšējie pieteikumi pēc izstrādāta parauga (skat. 1. pielikumu) jāiesniedz **līdz 2019.gada 8.augustam, sūtot e-pastu uz** [**sports@olaine.lv**](mailto:sports@olaine.lv)**.**
   2. Turnīram drīkst pieteikt **8** spēlētājus.
8. **Izdevumi.**
   1. Izdevumus, saistītus ar sacensību organizēšanu sedz Olaines Sporta centrs.
   2. Izdevumus, kas saistīti ar sportistu piedalīšanos sacensībās, sedz komandējošā organizācija vai paši sportisti.
9. **Apbalvošana.**

Sacensību uzvarētāju komandas (I-III vieta) un to dalībnieki tiek apbalvoti ar medaļām, diplomu un organizatoru sarūpētām balvām.

1. **IZIMAIŅAS SACENSĪBU NOLIKUMĀ.**
   1. Organizatoriem ir tiesības mainīt vai papildināt šo nolikumu nepieciešamības gadījumā, informējot par to dalībniekus.

Informējam:

Pasākuma laikā notiks Personas datu apstrāde ( fotografēšana un filmēšana), saskaņā ar Eiropas Parlamenta un Padomes 2016. gada 27. aprīļa Regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula) un citiem normatīvajiem aktiem personas datu aizsardzības jomā.

Pārzinis: Olaines Sporta centrs, Stadiona iela 2, Olaine.

Datu aizsardzības speciālista kontaktinformācija: [datu.specialists@olaine.lv](mailto:datu.specialists@olaine.lv)

Datu apstrādes mērķis: informācijas atklātības nodrošināšanai.

Iegūtie materiāli var tikt publicēti pašvaldības informatīvajā izdevumā "Olaines domes vēstis"  un interneta portālā - [www.olaine.lv](http://www.olaine.lv), [www.olainessports.lv](http://www.olainessports.lv), sociālajā tīklā Facebook pašvaldības un Olaines Sporta centra kontā, kā arī Olaines Sporta  centra Instagram kontā.

*Sagatavoja:*

*Marika Broka - Švarca*

*Olaines novada sporta organizatore (T.26658689)*

1.pielikums

\_\_\_\_\_\_\_\_\_\_ KOMANDAS

**PIETEIKUMS**

Pludmales futbola turnīram

2019. gada 10.augustā

|  |  |  |  |
| --- | --- | --- | --- |
| N.p.k. | Vārds, Uzvārds | Dzimšanas gads | Paraksts vai ārsta apliecinājums par veselības stāvokļa atbilstību |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |

Komandas pārstāvis \_\_\_\_\_\_\_\_\_\_\_\_\_\_\_\_\_\_\_ e-pasts \_\_\_\_\_\_\_\_\_\_\_\_\_, tālr. Nr. \_\_\_\_\_\_\_\_\_\_\_\_\_\_\_